2023.9.29.
HU
Az Európai Unió Hivatalos Lapja
C 344/91
6.
ábra
A helyhez kötött VHCN-hálózatok lefedettsége az EU-ban.
Historikus adatok, a digitális évtized megvalósítási pályája és a 2030-ig tartó időszakra vonatkozó kiindulási megvalósítási pálya
A helyhez kötött VHCN-hálózathoz kapcsolódó jelenlegi mutató a digitális gazdaság és társadalom fejlettségét mérő mutató alapján jelenleg gigabites konnektivitást biztosítani képes hálózatokat fedi le.
Ugyanakkor azokat a hálózatokat is magában foglalhatja, amelyek jelenleg nem biztosítanak gigabites konnektivitást, nem utolsósorban csúcsidőben.
Ez a helyzet például a DOCSIS 3.1 hálózatoknál, amelyek nem rendelkeznek a végfelhasználóhoz kellően közel telepített optikai szállal.
Jelenleg azonban nem lehet megfelelően feltérképezni és ezért kizárni az ilyen hálózatokat a mérésekből.
Ennek eredményeként az összes mért érték és a kiindulási megvalósítási pályára vonatkozóan előrejelzett érték magasabb lehet a tényleges lefedettségnél.
Ezen túlmenően a jelenleg az otthonok 11 %-át lefedő DOCSIS 3.0 hálózatok korszerűsítése nagyon korlátozott hatással lesz a vidéki összeköttetésekre.
Végül nem minden FTTP-hálózat rendelkezik kellő mérettel ahhoz, hogy csúcsidőben gigabites sebességet biztosítson.
Ezért az adatátviteli igények 2030-ban és azt követően várható exponenciális növekedésének fenntartása érdekében több beruházásra van szükség a hozzáférési hálózatban, valamint a törzshálózatban és a felhordó hálózatban.
Az optikai hozzáférési hálózatok korszerűsítésén túlmenően további hardver- és szoftverbe­ ruházásokra lesz szükség (14).
A fentiek fényében további erőfeszítést igényel a gigabites konnektivitás mérésére szolgáló KPI-k közös módszertanának egyeztetése.
Ez lehetővé teszi a csúcsidőben 1 Gb/s teljesítményt nyújtani képes VHCN-infrastruktúrák szolgáltatásminőségére vonatkozó adatok uniós szintű összehasonlítását.
A KPI módszertani korlátainak ismeretében meg kell jegyezni, hogy a jelenleg rendelkezésre álló adatok alapján a gigabites konnektivitást kínálni képes helyhez kötött VHCN-hálózat 2022-ben az uniós háztartások 73 %-át fedte le – szemben az egy évvel korábbi 70 %-kal –, és az előrejelzési időszak végére ez a számadat várhatóan eléri a 94 %-ot.
E növekedés mozgatórugóját az optikai szálas hálózatok (FTTP) kiépítése jelenti, amelyek 2022-ben az uniós háztartások 56 %-át fedték le.
A háztartások fennmaradó 27 %-a – amely még nem rendelkezik VHCNlefedettséggel –, főként további FTTP-telepítések révén érhető el, ami folyamatos erőfeszítéseket igényel.
Nem zárható ki, hogy a vidéki területek jelentős hányadát 5G vezeték nélküli helyhez kötött hozzáférési hálózatoknak kell majd elérniük.
A vidéki régiókban fellelhető hiányosságok továbbra is sarkalatos problémát jelentenek, mivel ezeken a területeken a háztartások 55 %-a még mindig nem rendelkezik VHCN-lefedettséggel.
Ez a tényező további akadályokat gördít a szolgáltatások kiterjesztése elé a teljes lefedettség eléréséig.
A háztartás összekapcsolásának határköltsége jelentősen nő a vidéki területek elérésekor.
A „KPI végrehajtási határozatban” felvázolt FTTP-lefedettség előrehaladásának nyomon követése, valamint a VHCNhálózatok lefedettségére vonatkozó adatok jobb értelmezése érdekében e mutató tekintetében uniós szintű megvalósítási pálya meghatározására is sor kerül (7. ábra).
A kiindulási megvalósítási pályára vonatkozó becslések szerint az FTTP 2030-ra a háztartások 87 %-át fogja elérni az Unióban.
(14) Az informatikai fejlesztési és beszerzési stratégiai döntéseket az Európai Bizottság Informatikai és Kiberbiztonsági Tanácsának előzetesen jóvá kell majd hagynia.